Vlammende Harte - Die Kongregasie van die Oratorium van St. Filip Neri in Oudtshoorn
DIE VLAMMENDE HARTE OFTEWEL FLAMMAE CORDIS
Moeder Barbara vertel:
Na 'n voorbereidingstyd van 'n anderhalf jaar het die groot dag op 26 Mei 2019 aangebreek. Op dié hoogfees van St. Filip Neri, stiger van die Oratorium, het ek my maagdewyding afgelê en is ek ook geklee as eerste van die Dames van die Vlammende Hart hier in Oudtshoorn. By 'n maagdewyding wy jy jouself aan God toe en belowe jy om net vir Hom te lewe. As tekens hiervan het ek 'n habyt, sluier, kruis en ring ontvang. Nou is dit my vreugde en lewenstaak om deur my lewe en werk uiting te gee aan dié roeping en die heeltyd oop en ontvanklik te wees vir die werking van die Heilige Gees binne die ruimte en tradisies van die Oratorium en hierdie nuwe onderneming van die Vlammende Hart. Mag die voorspraak van die heilige Filip Neri en die voorbeeld van sy apostolaat, wat gegrond was op persoonlike vriendskap, ons aanhou lei en inspireer. vlammende harte flamae cordius